**Til fylkesårsmøte på Strand Hotell 16. mars 2024**

**«En hyllest til alle bygdekvinner»**

I dag har jeg lyst til å si noen ord,

for min takknemlighet den er stor

over å få være med i et bygdekvinnelag.

Det håper jeg flere vil velge en dag….!

For i denne så flotte organisasjonen er

Det oppgaver og plass til så mange fler!

Vi må vise oss fram, vise styrke og mot

Og gjenoppstå der hvor vi før hadde rot!

I Bygdekvinnelag rundt om i vårt vidstrakte land

Der finner du kvinner som vil og som kan!

Ulike i alder, i ståsted og yrke,

Men nettopp det, kanskje, er vår kraft og vår styre?

Medlemskapet mitt har gitt meg verdier så store:

Kunnskap og lærdom om maten på bordet,

Om tilberedning og oppbevaring i eldre dager;

nå er fokuset NØYSOMHET og det å ha «noe på lager».

Tradisjonsbærere ønsker vi bygdekvinner å være!

Registreringsarbeid viktig, men også det å viderelære

gamle teknikker: knipling, vev, broderi,

safting og sylting, og så slakt, midt i julestri!

Jeg med stolthet leser og hører hva bygdekvinner gjør.

Vi har ikke bare tanker om det som var før!

Vi har åpne blikk og vi kan si i fra

Om bestemmelser og saker vi ei synes er bra!

For vi bretter opp ermene og vi står på stan,

vi har hjelpeprosjekter i fremmede land.

Mitt lag, i Moland, har i Estland et vennskapslag

i over 25 år og fram til i dag.

I alle år en glede så rik og så stor

og hyggelig besøk vi hadde i fjor!

De kaller oss søstre, vi har verdier de samme

der bygdekultur og tradisjoner skaper samme ramme!

I regi av Bygdekvinnelaget har jeg deltatt på så mange slags kurs;

Bunadsøm, toving, malt på kurver og krus.

Og vært med på dugnader med andre lag og forening!

Det må jeg si gir livet mitt innhold og mening!

Våre nye landsmenn ønsker vi å inkludere!

Vi har jo så mye av hverandre å lære!!

Vi er brobyggere, tenk hvilken oppgave stor!

Vi er jo alle beboere på Moder Jord!!

Disse linjene er MIN hyllest til alle bygdekvinner

hvor hen vi deg og laget ditt finner!

Om Du bor i sør eller nord i landet

på ei øy i havet eller ved innlandsvannet!

Vit at nettopp DU gjør en forskjell der som du bor,

Om du er unge frue, eller som meg, nå oldemor!!

Du er en av dem som kulturarven hegner

og du står støtt om det blåser og regner!

Hilsen Ingeborg E. Dale

Moland bygdekvinnelag